**Частична предварителна оценка на въздействието на НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РАЗМЕРА НА МЕСТНИТЕ ДАНЪЦИ В ОБЩИНА СОПОТ**:

|  |  |
| --- | --- |
| Елементи на оценката | Аргументация |
| **Основания за приемане на наредбата** | Основание за предложените промени в Наредбата за определянето размера на местните данъци на територията на Община Сопот е повишаването на финансовата самостоятелност и автономност на общината и използването на възможността за разширяване базата за формиране на собствени приходи за Община Сопот, които са естествена основа за развитие на местните дейности.Основен приходоизточник в бюджета на общината са постъпленията от местните данъци. Източник на финансиране на местната инфраструктура са имуществените данъци.Осигуряването на законосъобразност на административния процес по определянето на данъка върху недвижимите имоти и данъка върху превозните средства в Община Сопот за кръга от задължени лица е гаранция за доброто управление на местната власт и е доказателство, че същата има капацитет и възможност да се справи ефективно с многобройните си сложни задължения и в интерес на обществото по прозрачен, отговорен и справедлив начин. Съгласно разпоредбата на чл. 1, ал. 3 от ЗМДТ, когато до края на предходната година общинският съвет не е определил размера на местните данъци за текущата година, те се събират на базата на действащия размер към 31 декември на предходната година.Във връзка с гореизложеното, в срок до 31 декември 2022 г. е необходимо да бъдат определени размерите на данъка върху недвижимите имоти и данъка върху превозните средства за 2023 г. в Община Сопот. |
| **Заинтересовани групи**  | Наредбата се прилага за всички населени места на територията на Община Сопот и се отнася до всички данъчно задължени лица. |
| **Анализ на разходи и ползи** | За приемане на Наредбата не е необходимо разходването на бюджетни средства. |
| **Административна тежест и структурни промени** | Няма предвиждани и необходими административни промени, като закриване, сливане или създаване на нови административни структури.  |
| **Въздействие върху нормативната уредба** | Няма необходимост от непосредствени промени в други нормативни актове в резултат на приемането на Наредбата. |
| **Очаквани резултати** | 1. компенсиране намалените приходи от данъка върху недвижимите имоти;2. възможност за Община Сопот да работи активно за удовлетворяване очакванията на граждани и бизнес за:- Подобряване на инфраструктурата на територията на общината;- Изпълнение на социалната, културната и образователната политика;- Финансово подпомагана на обществения транспорт;- Съфинансиране на проекти по различни програми.3. съответствие на подзаконовите разпоредби със ЗМДТ. |
| **Важни въпроси за обществени консултации** | 1. Ясни ли са предложените разпоредби?
2. Подходящо ли е нивото на детайлизация за нормативен акт?
3. Други предложения и коментари извън зададените в документа теми?
 |

**ДЕЯН ДОЙНОВ */П/***

***КМЕТ НА ОБЩИНА СОПОТ***